கேள்வி: பிரிடேவிட் மான் பற்றி விளக்கவும்.
பதில்: Piacenzian to Holocene | image = Pere David Deer - Woburn Deer Park (5115883164).jpg | image_caption = இங்கிலாந்தின் பெட்ஃபோர்ட்ஷையரில் உள்ள வோபர்ன் மான் பூங்காவில் | status =EW | status_system = IUCN3.1 | status_ref = | taxon = Elaphurus davidianus | parent_authority = Henri Milne-Edwards, 1872 | authority = Alphonse Milne-Edwards, 1866 }} |j=mei4-luk6 |ci= |poj=mi-lok |mc=&ast;miei-luk}} படிமம்:Wuppertal_-_Zoo_-_Elaphurus_davidianus_(1).webm பிரிடேவிட் மான் (''Père David's deer'' ) என்பது சீனாவின் அயன அயல் மண்டலம் ஆற்றுப் பள்ளத்தாக்குகளை பூர்வீகமாகக் கொண்ட ஒரு மான் இனமாகும். இது முக்கியமாக புல் மற்றும் நீர் வாழ்த் தாவரங்கள் உணவாக மேய்கிறது. இது தற்கால உயிரிகளின் ஆய்வு நூல் பேரினம் (உயிரியல்) தற்போதுள்ள ஒரே உறுப்பினர் ஆகும். சில வல்லுநர்கள் எலஃபரசை செர்வசின் துணைப்பேரினம் தரமிறக்க பரிந்துரைக்கின்றனர். மரபியல் ஒப்பீடுகளின் அடிப்படையில், பிரி டேவிட் மான், தாமின் மான்ளுடன் நெருங்கிய தொடர்புடையது. 19 ஆம் நூற்றாண்டின் பிற்பகுதியில் பிரி டேவிட் மான்கள் அவற்றின் பூர்வீக நாடான சீனத்தில் வேட்டையாடப்பட்டு அழிவெய்தின. 20 ஆம் நூற்றாண்டின் முற்பகுதியில், பிரித்தானிய பிரபுவும் அரசியல்வாதியுமான எர்பிரண்ட் ரஸ்சல், பெட்ஃபோர்டின் 11வது டியூக், பெர்லின் விலங்குக்காட்சியகத்தில் இருந்து ஒரு சில பிரி டேவிட் மான்களைப் பெற்று, வொபர்ன் அபேயில் உள்ள அவரது தோட்டத்தில் ஒரு பெரிய மந்தையாக உருவாக்கி வளர்த்துவந்தார். 1980 களில், டியூக்கின் கொள்ளுப் பேரன் ராபின் ரசல், 14வது பெட்ஃபோர்டின் டியூக், சீன அரசாங்கத்திற்கு பல டசன் மான்களை நன்கொடையாக அளித்தார். 2020 ஆம் ஆண்டு நிலவரப்படி, சீனாவில் உள்ள காடுகளில் இந்த மான்களின் எண்ணிக்கை 2825 உள்ளது என மதிப்பிடப்பட்டுள்ளது. மேலும் 7380 மான்கள் சீனத்தின் பல்வேறு இயற்கை மையங்களில் உள்ளன. இன்று உயிருடன் இருக்கும் அனைத்து பிரி டேவிட் மான்களும் ஹெர்பிரண்ட் ரஸ்சலின் வளர்ப்பு மான் மந்தையிலிருந்து வந்தவை.
கேள்வி: பிரிடேவிட் மான் - பிறப்பும், ஆயுட்காலமும் குறித்து விரிவாக சொல்லுங்கள்.
பதில்: இந்த மான்களின் குட்டிஇவற்றின் கர்ப்ப காலம் சுமார் ஒன்பது மாதங்கள். அதாவது தோராயமாக 280 நாட்களாகும். இந்த கார்ப காலத்திற்குப் பிறகு பொதுவாக ஒரு குட்டி போடும். அரிதாகவே இரட்டைக் குட்டிகள் பிறக்கின்றன. ரோ மான் தவிர மற்ற மான்களை விட இவற்றின் கர்ப்ப காலம் கணிசமாக நீண்டது. பிரி டேவிட் மான்களுக்கு பருவகாலத்தை ஒட்டி கருவுருதல் நடைபெறுவதாக கருதப்படுகிறது. ஏனெனில் ஐரோப்பாவுக்கு கொண்டு செல்லப்பட்டு வளர்க்கப்படும் மான்களில் நான்கில் மூன்று ஏப்ரல் மாதத்தில் பிறக்கின்றன. இனப்பெருக்க காலம் 160 நாட்கள் ஆகும், இனச்சேர்க்கை காலம் பொதுவாக சூன் மற்றும் சூலை மாதங்களில் இருக்கும். குட்டியின் எடை,11.3 முதல் 13.2 கிலோ வரை இருக்கும். பொதுவாக பெரும்பாலான மான் இனங்களைப் போல இதன் குட்டிகளின் உடலில் புள்ளிகள் காணப்படுகின்றன. இவை பிறந்த பிறகு மிக விரைவாக வளரும் என்று அறியப்படுகிறது. குட்டிகள் 14 மாதங்களில் பாலியல் முதிர்ச்சியை அடைகிறன. பிரி டேவிட் மானின் சராசரி ஆயுட்காலம் 18 ஆண்டுகள் ஆகும்.
கேள்வி: பிரிடேவிட் மான் - சீனாவில் அழித்தல் பற்றி நீங்கள் என்ன அறிந்துள்ளீர்கள்?
பதில்: 19 ஆம் நூற்றாண்டின் பிற்பகுதியில், இவற்றின் ஒரு மந்தை சீனப் பேரரசருக்குச் சொந்தமான வேட்டைப் பூங்காவில் மட்டுமே எஞ்சி இருந்தன. பெய்ஜிங்கிற்கு அருகிலுள்ள நான் ஹைசியில் உள்ள நான்யுவான் அரசரின் வேட்டைப் பூங்காவில் இந்த மந்தை பராமரிக்கப்பட்டது. 1895 ஆம் ஆண்டில், யோங்டிங் ஆற்றில் ஏற்பட்ட பெரும் வெள்ளம் இந்தப் பூங்காவின் சுற்றுச் சுவர்களை உடைத்துக் கொண்டு உள்ளே பாய்தது. இதனால் இந்த மான்களில் பெரும் பகுதி மற்ற விலங்குகளுடன் தப்பி சுற்றிலுமுள்ள சிற்றூர்களுக்குச் சென்றன. அவற்றில் சில வெள்ளச் சேதத்தால் பட்டினியால் வாடிய விவசாயிகளால் கொல்லப்பட்டு உண்ணப்பட்டன. முப்பதுக்கும் குறைவான பிரி டேவிட் மான்கள் தோட்டத்தில் எஞ்சி இருந்தன. இந்நிலையில் 1900 ஆம் ஆண்டில், குத்துச்சண்டை கிளர்ச்சியின் போது, செருமானியப் பேரரசு துருப்புக்களால் தோட்டம் ஆக்கிரமிக்கப்பட்டது. அப்போது எஞ்சி இருந்த அனைத்து மான்களையும் வீரர்கள் சுட்டுக் கொல்லப்பட்டன. இப்படி பிரி டேவிட் மான்கள் அதன் தாயகமான சீனாவில் அழிக்கப்பட்டன. ஒரு சில மான்கள் பீஜிங்கில் உள்ள பிரெஞ்சு மற்றும் பிரித்தானிய தூதரகங்களால் சட்டப்பூர்வமாக [https://whispersandfizz.wordpress.com/tag/robin-14th-duke-of-bedford/ Nigel Sitwell, Pere David's Deer Return Home] பெறப்பட்டு கண்காட்சி மற்றும் இனப்பெருக்கத்திற்காக பல்வேறு ஐரோப்பிய உயிரியல் பூங்காக்களுக்கு கொண்டு செல்லப்பட்டன. 1900 ஆம் ஆண்டில் சீனாவில் இந்த இனம் அழிந்த பிறகு , பெட்ஃபோர்டின் 11 வது டியூக் ஆங்கில பிரபு ஹெர்பிரண்ட் ரஸ்ஸல், இந்த மான் இனங்களைக் காப்பாற்றுவதில் முக்கியப் பங்கு வகித்தார். அவர் ஐரோப்பிய உயிரியல் பூங்காக்களில் இருந்து எஞ்சியிருந்த சில மான்களைப் பெற்று, பெட்ஃபோர்ட்ஷையரில் உள்ள வோபர்ன் அபேயில் உள்ள அவரது வீட்டில் இருந்த மான் பூங்காவுக்குக் கொண்டுவந்து அவற்றின் இனத்தைப் பெருக்கி மந்தையை உருவாக்கினார். இரண்டு உலகப் போர்களாலும் மீண்டும் அச்சுறுத்தப்பட்ட இந்த இனங்கள் பெட்ஃபோர்ட் மற்றும் அவரது மகன் ஹேஸ்டிங்ஸ், பின்னர் பெட்ஃபோர்டின் 12வது டியூக் ஆகியோரின் முயற்சியால் காப்பாற்றபட்டன. தற்போது இவை உலகெங்கிலும் உள்ள உயிரியல் பூங்காக்களில் காணப்படுகின்றன. இவை அனைத்தும் வோபர்ன் அபே மந்தையிலிருந்து உருவானவை. [8] பெர்லின் உயிரியல் பூங்காவில் இருந்த மூன்று மான்களில் (ஒரு ஆண், இரண்டு பெண்) இருந்து தற்போது 5,000 க்கு மேல் என்ற எண்ணிக்கை அடைந்து உள்ளன.